**Moja snaga u izazovnim vremenima**

Danas živimo u jako izazovnim i teškim vremenima. Mladi ljudi su suočeni s puno problema i nepoznanica u životu. Ako djeca nisu dovoljno jaka i snažna, može im se dogoditi da posegnu za nekom drogom. Želeći se opustiti, misle da će konzumiranje droga, lijekova ili tableta riješiti sve probleme koji ih muče.

Najteža ovisnost je ona o drogi. Sretna sam što u školi možemo čuti da je droga štetna i opasna za sve nas. Kod kuće mi i roditelji pružaju puno podrške i puno razgovora o problemima koji me muče. To mi puno znači. Znači da se mogu osloniti na svoje roditelje u svim nedoumicama i problemima. Danas smo pod velikim pritiskom i u iskušenju zato što nam je sve dostupno. Imamo dostupne informacije na internetu, svi smo *online* i moramo paziti s kime razgovaramo i tko su nam prijatelji na društvenim mrežama. Mala nepažnja može nas odvesti u krivom smjeru. Može se dogoditi da mi netko od prijatelja ponudi drogu i da me nagovara na probu. Govore mi, ako ne želim probati, neće mi više biti prijatelji. Na nekakvo nagovaranje nikako ne smijem pristati. Za sada mi se nije još dogodilo nešto takvo i nadam se da i neće. Dobro znam što droga može učiniti mladom čovjeku. Može nas dovesti do velikih problem pa čak i u smrti. Ja to jednostavno ne želim.

Dobro je što imam prijatelje i roditelje koji uvijek paze na mene, znam da im mogu reći za sve probleme i da ćemo zajedno sve riješiti.

Želim poručiti svim mladima da je droga jako opasna i da se ne daju nagovoriti na konzumiranje droge. Ako su u bilo kakvoj nedoumici, neka razgovaraju s pravim prijateljem i odraslom osobom kojoj mogu vjerovati.

Katarina Blažić, 8.b